1.9.2023 г.
(30)
(31)
(32)
(33)
(34)
BG
Официален вестник на Европейския съюз
C 312/213
През 2022 г. Комисията одобри всички програмни документи на Португалия в областта на политиката на сбли­ жаване.
Бързото изпълнение на програмите по линия на политиката на сближаване при взаимно допълване и полезно взаимодействие с плана за възстановяване и устойчивост, включително главата за REPowerEU, е от ключово значение за постигане на екологичния и цифровия преход, повишаване на икономическата и социалната устойчивост, както и осигуряване на балансирано териториално развитие в Португалия.
Освен икономическите и социалните предизвикателства , разгледани в плана за възстановяване и устойчивост и програмите по линия на политиката на сближаване, Португалия е изправена пред редица допълнителни предиз­ викателства, свързани с кръговата икономика, енергетиката и екологичния преход.
Португалия е далеч под средното равнище за Съюза по отношение на напредъка към кръгова икономика, на производителността на ресурсите в промишлеността и относно показателите за управление на отпадъците, което се съпътства от отчетливи регионални различия.
Средният коефициент на рециклиране в общините е особено нисък (30,5 % през 2021 г., което е далеч от целта на Съюза от 50 % до 2020 г.) и варира по региони.
Постигането на целите на Съюза за следващото десетилетие, включително постигането на 55 % рециклиране на битовите отпадъци до 2025 г., ще изисква значителни усилия.
Необходими са подобрения, за да се увеличат предотвратяването , минимизирането , сортирането, повторното използване и рециклирането на отпадъците в съответствие с повисоките нива в йерархията на отпадъците — което означава отклоняване на годните за рециклиране отпадъци от депата и инсталациите за изгаряне — както и за да се модернизират съоръженията за рециклиране и третиране на отпадъците.
Примерите за оптимално постигане на тези цели включват увеличаването на таксите за депониране и изгаряне, въвеждането на данък върху остатъчните отпадъци и увеличаване на таксите за общините, които не успяват да постигнат целите за рециклиране.
Освен това процесът може да бъде ускорен чрез разширяване на разделното събиране на отпадъците и по-нататъшно разработване на схеми, като например „плащаш повече, ако изхвърляш повече“, „депозитна система за връщане“ и разширена отговорност на производителя.
Въпреки постигнатия напредък, включително в контекста на енергийната криза, Португалия продължава да е силно зависима от вносни изкопаеми горива, като нефтът и природният газ съставляват съответно 45 % и 23 % от нейния енергиен микс през 2021 г.
Освен това значителната зависимост на Португалия от газ за производството на електроенергия създава рискове по отношение на сигурността на енергийните доставки, особено като се има предвид недостигът на водноелектрическата енергия поради зачестилите засушавания.
За да се ускорят усилията за декарбонизация , може да продължи изпълнението на редица мерки, с които се надграждат и надхвърлят реформите и инвестициите, съставляващи част от плана за възстановяване и устойчивост на Португалия.
За да ускори навлизането на възобновяеми енергийни източници, Португалия може да продължи постигнатия през миналата година напредък по рационализирането на процеса на издаване на разрешителни, включително чрез увеличаване на капацитета на администрацията , която се занимава с издаването на разрешителни, увеличаване на цифровизацията в областта на производството на възобновяеми енергийни източници и въвеждане на по-благо­ приятни разпоредби за териториално устройство за разположените в морето инсталации за вятърна енергия, чийто потенциал все още не е достатъчно използван.
От полза ще бъде и предприемането на допълнителни действия за насърчаване на собственото потребление, включително покривни инсталации за фотоволтаична енергия, и на общностите за възобновяема енергия.
Въпреки че нараства, броят на общностите за възобновяема енергия в Португалия все още е нисък и съществуват възможности да се улесни лицензирането им и да се създадат схеми за стимулиране.
С интегрирането на все повече възобновяеми енергийни източници допълнителните инвестиции за разширяване на капацитета за съхранение и на капацитета на мрежата ще бъдат от съществено значение за запазване на баланса на електроенергийната мрежа.
Португалия може да се възползва от укрепването на своята междусистемна електрое­ нергийна свързаност, тъй като равнището на междусистемната свързаност с Испания все още е ниско в сравнение с целите, предвидени за 2030 г.
Състоянието на преносната и на разпределителната мрежа може да се подобри чрез укрепване на вътрешната мрежа, допълнителни инвестиции в съхранението на електроенергия и по-нататъшна цифровизация на мрежата.
Сравнително слабото внедряване на интелигентни измервателни уреди възпрепятства изграждането на децентрализирана система за производство на енергия от възобновяеми източници.
За да се справи с високата степен на зависимост от изкопаеми горива при сградите и да намали потреблението на енергия, Португалия трябва да активизира усилията си в областта на енергийната ефективност отвъд това, което е заложено в португалския план за възстановяване и устойчивост и в програмите по линия на политиката на сближаване.
Допълнителните мерки следва да допринесат и за справяне с големия дял на португалското население, засегнато от енергийна бедност.
Активизирането на усилията за стимулиране на основното саниране, включително чрез предоставяне на техническа помощ на заявителите, може да ускори изпълнението на проекти за саниране.
Освен това Португалия би могла да се възползва от укрепена рамка за финансови схеми за привличане на частни инвестиции за енергийноефективно саниране.
По този начин Португалия може да насочи повече базирани на безвъзмездни средства ресурси към нуждаещите се домакинства.
Потреблението на природен газ в Португалия е намаляло с 16 % през периода между август 2022 г. и март 2023 г. в сравнение със средното потребление на газ за същия период през предходните пет години — това надхвърля целта за намаляване от 15 %, определена в Регламент (ЕС) 2022/1369 на Съвета (18).
Португалия може да продължи да полага усилия за временно намаляване на търсенето на газ до 31 март 2024 г. съгласно Регламент (ЕС) 2023/706 на Съвета (19).
(18) Регламент (ЕС) 2022/1369 на Съвета от 5 август 2022 г. относно координирани мерки за намаляване на търсенето на газ (ОВ L 206, 8.8.2022 г., стр. 1).
(19) Регламент (ЕС) 2023/706 на Съвета от 30 март 2023 г. за изменение на Регламент (ЕС) 2022/1369 във връзка с продължаване на периода на намаляване на търсенето във връзка с мерките за намаляване на търсенето на газ, и за засилване на докладването и наблюдението на тяхното прилагане (ОВ L 93, 31.3.2023 г., стр. 1).